Ons chalet was skoon, maar die leefarea was verslete en die badkamer kort aandag. Die stort is in die bad en spuit nie lekker nie, en daar is nie eens 'n deur of stortgordyn nie. Dit kort aandag.
Dis die perfekte ligging, letterlik op die rivieroewer. Heerlike warmwater om in te swem. Pragtige watervoëls om oor 'n skemerkelkie dop te hou, terwyl die son se laaste strale die rante sag verkleur. Die ruim huis het 'n groot kombuis en lekker kuierplek onder. Ons kon egter nie genoeg van die omgewing kry nie en het dus buite gebraai en op die stoep gekuier tot laat met die gekabbel van die water in ons ore. En weer ontbyt op die stoep genuttig. Die kamers is ongelukkig skraps gemeubileer, ontoereikende plek vir klere ophang en uitpak. Selfs net 'n plek om 'n mens se tas neer te sit sal help. Daar is ook net in die een kamer 'n spieël en geen haardroër nie.
Die mooiste uitsig en goed toegeruste huisies. Die bestuurder gaan uit sy pad uit om dit 'n onvergeetlike kuier te maak. Mens vergeet van al die droogtes en uitdagings en geniet 'n Godgegewe skoonheid. Sal beslis weer kom kuier.
Ons het dit baie geniet. Die gesin het geroei op die rivier, geswem en gebraai. Die mans kon fiets ry. Dit was 'n goeie ervaring vir die hele gesin. Wooneenheid was goed toegerus en baie netjies.
Andre was baie hulpvaardig en het ons verblyf so aangenaam as moontlik gemaak. Toe hy hoor ons bly vir 4 nagte het hy ons verblyfplek omgeruil met die groter een langsaan. Daar het twee afsonderlike lotte gaste vir die langnaweek in die kleiner eenheid gebly. Ons het sodoende 'n ruimer eenheid gehad. Die grasperk en die water gee soveel opsies van dinge om te doen - beide vir oud en jonk!
Was 'n onvergeetlike, lieflike naweek. Die weer het saam gespeel en die omgewing is mooi groen, en so baie om te doen. Sal weer terug kom sonder twyfel. Baie dankie!
Daar is 'n lieflike kaggel teen die koue! Ons het so tuis gevoel! Sal vir altyd daar wil woon as ek kon! Dit het als binne in wat mens nodig het!
'n Rustige en mooi omgewing in 'n veilige omgewing. Dit voel jy is op die plaas, uit die stad se gejaag. Baie behulpsame werkers wat altyd beskikbaar was as jy hul gesoek het.